Micaela Portilla

Micaela Portilla Vitoria (Gasteiz, 1922ko uztailaren 30a - 2005eko urriaren 8a) XX. mendeko Euskal Herriko antropologo eta historialarien artean garrantzitsuenetako bat izan zen; esparru horiei buruzko azterlan ugari egiteaz gain, bestelako lan askotan ere protagonista izan zen lan metodologiko fin eta sakona egin zituen. Gainera, ia esan daiteke jarraitzaile eskola bat sortu zuela Araban. Hainbat testuliburu kaleratu zituen, eta aldizkari eta egunkarietan ere argitaratu zituen artikuluak. Eusko Ikaskuntzaren Manuel Lekuona saria jaso zuen, eta EHUko honoris causa doktorea zen, besteak beste.

 Bizitza 
Lehen Hezkuntzako irakasle gisa hasi zuen bere zeregin profesional eta bokaziozkoa Arabako zenbait herritan (Aramaion eta Agurainen) eta azkenik, Gasteizen. Ondoren, Madrilgo Complutense Unibertsitatean ikasten segitu zuen Geografia eta Historia espezialitatean. Bere lizentziako tesian, 1954. urtean, Torres de Mendozas, Guevaras y Ayalas en Álava izenburuko lana aurkeztu zuen, bere ondorengo ikerketa lanen abiapuntu dena.

Micaelak etnografiaren arloan eginiko ekarpenen garrantzia kontuan izanda, Eusko Ikaskuntzak eta Euskalerriaren Adiskideen Elkarteak haren omenezko kongresu bat antolatu zuten 2007ko otsailean, Antso Jakituna Fundazioaren, Arabako Foru Aldundiaren eta Gasteizko Udalaren parte hartzearekin; kongresuan, ikerlariari buruzko erakusketa bat eta zenbait hitzaldi izan ziren.

 Lanak 

Milaka orri idatzi zituen Mikaela Portillak argitaratu zituen artikulu eta liburuetan; garrantzitsuenak hauek dira:

 Torres de Mendozas, Guevaras y Ayalas en Álava (1954).
 El retablo de San Blas de Hueto Abajo (Álava) (1958).
 Torres y casas fuertes de Álava (1978), (Doktore tesia).
 Una ruta europea. Por Álava a Compostela. Del paso de San Adrián al Ebro (1991).
 Catálogo Monumental. Diócesis de Vitoria (bederatzi liburuki, 1967-2007).

 Sariak eta omenaldiak 

 2012: Euskal Herriko Unibertsitateak genero ikuspegia txertatzen duten doktore-tesietarako Micaela Portilla saria sortu zuen.
 1997: Manuel Lekuona Saria 
 1993: Honoris Causa doktorea Euskal Herriko Unibertsitatean
 1990: Sabino Arana Saria, Kultura arloan
 Estudios de Historia del Arte en memoria de la profesora Micaela Portilla (José Javier Vélez Chaurri, Pedro Luis Echeverría Goñi eta Felicitas Martínez de Salinas Ocio), Arabako Foru Aldundiaren Kultura Saila (2009). .

 Erreferentziak 

 Kanpo estekak 
 Portilla Vitoriari omenaldia
 El Correo egunkaria
 Gara egunkaria
 "Micaela Portilla omenduko-dute bere jaiotzaren mendeurrenean". 
 Alea: "Micaela Portillaren ibilbidea jasoko dute dokumental batean". 2022-07-28. 

Kategoria:Gasteiztarrak
Kategoria:Euskal Herriko antropologoak
Kategoria:Emakume antropologoak
Kategoria:Euskal Herriko historialariak
Kategoria:Emakume historialariak
Kategoria:Honoris causa doktoreak
Kategoria:Gasteizen hildakoak
Kategoria:Arabako zientzialariak
Kategoria:Santa Isabel hilerrian lurperatutakoak
Kategoria:San Fernandoko Arte Ederren Errege Akademiaren akademikoak